Promontorium bonae spei. 401 



Habitant ad Prom. b. spei inter ericeta et fruticeta lo- 

 cis planis, ab incolis vocantur Fasanten, sed certe a Pha- 

 sianis multum differunt. Nescio qui factum sit, ut Kolbius 

 quoque hosce Tetraones pro Phasianis habuerit et disertis 

 verbis asseruerit, eos prorsus non differre a Phasianis Ger- 

 maniae, magnitudine, circumcaesura, colore. Haec 

 nimis supine sunt dicta et satis superque probant, quam 

 parum auctoritatis in historia naturali Prom. b. spei Kolbius 

 habeat. Verum quod magis ridiculum est, Astronomus Gal- 

 lus Abbas de la Caille, multis locis negligentiae supinae 

 Kolbium accusat, et tamen eosdem cum ipso errat errores, 

 nam p. 295 Phasianos colchicos quoque inter aves capenses 

 enumerat. quum tamen nullum animal, quod ad genus Pha- 

 siani referri possit, in his Africae oris reperiatur; nisi do- 

 mesticos Gallos intellexeris. Sic idem de la Caille cum 

 Kolbio Pavones enumerat inter afras aves, qui sunt certe 

 Otides Arabes, et p. 353 et 295 Otides afras, quas inco- 

 lae appellare solent Korrhahn vel Knorrhahn, de cathedra 

 pronunciat esse Tetraones, espece de Gelinotte. — Nae, id 

 certissimum, hunc adeo acerbum criticum in plerisque Kol- 

 bium esse sequutum, eiusque nomina animalium adhibere, 

 nec tamen id ingenui hominis officium praestitisse, ut fate- 

 retur se usum opera Kolbii. Sic Kolbe meminit Suem ter- 

 restrem vel subterraneum, et ex eo la Caille suum habet 

 Cochon de terre, nec tamen nos edocet, quale hoc animal 

 sit: si enim per illud spatium temporis, quo ad Prom. b. 

 spei substitit, voluisset colligere quaedam ad historiam natu- 

 ralem regionis facientia, facile fuisset ipsi demonstrare, hos 

 Sues terrestres esse Mjrmecophagas ; verum forte quis di- 

 xerit, Abbatem de la Caille Astronomum fuisse, et ad men- 

 surandum gradum quem vocant circuli meridiani esse a rege 

 suo missum, nec ideo ipsi tempus ad historiam naturae in- 

 dagandam fuisse reliquum: admitto haec et iustam ipsi vo- 

 cationem concedo a studio naturae, sed minime gentium ideo 



26 



